Tavaroiden pakonomainen kerääminen voi aiheuttaa terveys- ja paloturvallisuusriskejä.
**Keräilypakko** eli **pakonomainen keräily** (puhekielessä myös **hamstraaminen**) tarkoittaa pakonomaista tavaroiden keräämistä ja säilyttämistä sekä kykenemättömyyttä niiden poisheittämiseen. Keräilypakko voi kohdistua myös eläimiin, esimerkiksi kissoihin. Keräilypakko on mielenterveyden häiriö, mikä liittyy pakko-oireisen häiriön kirjoon sekä muihin mielenterveyden häiriöihin, kuten masennukseen tai muistisairauteen.

Taudinkuvaus
------------

Keräilypakosta kärsivä ihminen kerää kotiinsa ja sen ympäristöön pakonomaisesti tavaraa. Ajatus tavaroiden poisheittämisestä aiheuttaa keräilypakkoa sairastavassa ahdistusta, mutta toisaalta tavarapaljous aiheuttaa häpeäntunnetta. Kertynyt tavara vaikeuttaa jokapäiväistä elämää sekä aiheuttaa terveys- tai tulipaloriskin. Keräilypakko eroaa kuitenkin merkittävästi keräilyharrastuksesta, jossa mielenkiinnon kohteet kerättäviin esineisiin ovat rajattuja ja keräily on järjestelmällistä. Keräilypakkoon sairastutaan yleensä jo teini-iässä. Sairastuneen keräilemät asiat voivat ovat esimerkiksi:

* kirjat
* kassit ja pussit
* vaatteet
* astiat
* rikkinäiset kodinkoneet
* vanhat sanomalehdet
* vanhat laskut ja asiakirjat

### Eläimiin kohdistuva keräilypakko

Eläimiin kohdistuvaa keräilypakkoaEläimiin kohdistuvassa keräilypakossa kerätään hallitsemattomasti eläimiä. Eläimet ovat yleensä ahtaissa ja epähygieenisissä tiloissa sekä puutteellisesti ravittuja, eivätkä kykene toteuttamaan lajityypillistä käyttäytymistä.
*Pääartikkeli: Lemmikkien hamstraus*
Keräilypakko voi ilmetä myös erilaisten eläinten, kuten koirien, kissojen tai muiden lemmikkieläinten hamstraamisena. Tällöin keräilypakko aiheuttaa kärsimystä sairastuneen lisäksi myös keräämisen kohteena oleville eläimille, joiden hoidosta ja hyvinvoinnista sairastunut ei usein pysty pitämään huolta. Asuntoon voi myös kerääntyä eläinten ulostetta sekä niiden raatoja.

Hoito
-----

75 prosentilla keräilypakkoon sairastuneista diagnosoidaan masennus tai ahdistuneisuushäiriö. Keräilypakkoa hoidetaan SSRI-lääkityksellä sekä kognitiivisella terapialla.

Lähteet
-------

1. 1 2 3  Psykiatrian erikoislääkäri Matti Huttunen: Keräilypakko *Lääkärikirja Duodecim*.  30.11.2018. Viitattu 30.10.2021.
2. ↑  Lea Froloff: Hamstraatko tavaraa pakonomaisesti? *Yle.fi*.  11.01.2016. Viitattu 31.10.2021.
3. 1 2  Matti O. Huttunen: Keräilypakko *Lääketieteellinen Aikakauskirja Duodecim*. Viitattu 31.10.2021.
4. ↑  Matti O. Huttunen: Keräilypakko *Terveysportti*. Viitattu 31.10.2021.
5. ↑  Mari Frisk: Kaaos mielessä ja kodissa voi olla keräilypakkoa – Ammattiapu on usein tarpeen *Superlehti*.  18.12.2020. Viitattu 31.10.2021.
6. ↑  Mielenterveysyhdistys Helmi ry: Mistä keräilypakossa on kysymys *mielenterveyshelmi.fi*.  19.9.2016. Viitattu 31.10.2021.

Aiheesta muualla
----------------

* Gail Steketee, David F. Tolin ja Randy O. Frost: *Keräilypakko: aarteidensa vankina*. Suomentanut Aarni Virtanen. Espoo: Prometheus, 2014. ISBN 978-952-5718-58-4.
* Mistä keräilypakossa on kysymys - Mielenterveyshelmi
* Kaaos mielessä ja kodissa voi olla keräilypakkoa – Ammattiapu on usein tarpeen - Superlehti
* Keräilypakko - Terveysportti
* Hamstraatko tavaraa pakonomaisesti? - Yle.fi
* Keräilypakko - Duodecimlehti